open-index/open-wikipedia-markdown huggingface dataset:
Biff Henderson

**James Jackson «Biff» Henderson Jr.** (født 1946) er en amerikansk tv-personlighet best kjent som studiomann i «The Late Show with David Letterman» på CBS. Han fikk kallenavnet *«Biff»* av moren etter at en av hennes venner hadde drømt om en gutt som hadde navnet Biff.
## Liv og virke
Biff Henderson begynte som studiomann for David Letterman når han startet opp med «The David Letterman Show» på NBC i 1980. Programmet var kritikerrost men slo aldri helt til og ble tatt av luften etter et halvt år. I 1982 fikk David Letterman et nytt program under navnet «Late Night with David Letterman». Dette ble sendt like etter «The Tonight Show starring Johnny Carson». Nok en gang ble Biff Henderson valgt som studiomann. Der jobbet han helt til 1993 da David Letterman valgte å gå fra NBC til CBS og «The Late Show with David Letterman».

Under opptakene av Late Show with David Letterman 8. februar 2010 skadet Henderson sitt høyre kne etter at han og Letterman spilte amerikansk fotball. Programmet ventet på Super Bowl-vinner og New Orleans Saints-quarterback Drew Brees som satt fast i trafikken i Lincoln Tunnel, og for å drepe litt tid mens de ventet spilte Letterman og Henderson ball for å underholde publikum. Men det gikk galt når Henderson skulle ta imot passningen fra Letterman, og Henderson falt ned trappa fra scenen og landet i salen blant publikum. Han ble kjørt med ambulanse til Roosevelt Hospital.

Når Biff Henderson entrer scenen spiller alltid Paul Shaffer and The CBS Orchestra Milestones av Miles Davis.

## Referanser


## Eksterne lenker
* Biff Henderson hos Late Show with David Letterman
* 
*
Phil Pfister

**Phil Pfister** (født 15. mai 1970 i Charleston (Vest-Virginia), Vest-Virginia) er vinner av  2006 utgaven av Verdens sterkeste mann, holdt i Sanya, Kina. Han er den første amerikanske vinner siden Bill Kazmaier vant i  1982.  

Før 2006, var Pfister's beste plassering i denne konkurransen to fjerdeplasser, i 1998 i Tanger, og i 2001 i Viktoriafallene, vinner i 2001 var for øvrig nordmannen Svend Karlsen. I 2007 klarte han femteplass.
‎
## Referanser


## Eksterne lenker
* Phil Pfister's offisielle hjemmeside
* Videoklipp av Pfister

| colspan = 3 align = center | **[[Verdens sterkeste mann]]** 
|- 
| width = 30% align = center | Forrige:**[[Mariusz Pudzianowski]]**
| width = 40% align = center | Første tittel (2006)
| width = 30% align = center | Neste:**Mariusz Pudzianowski**
Vasyl Virastjuk

**Vasyl Jaroslavovytsj Virastjuk** (ukrainsk: Василь Ярославович Вірастюк; født 22. april 1974 i Ivano-Frankivsk, Ukraina) er en ukrainsk profesjonell utøver av konkurranseformen strongman.

Virastjuk deltok i finalene i Verdens sterkeste mann i 2003 og 2004. Han endte som nummer tre i 2003, bak vinneren Mariusz Pudzianowski og toer Zydrunas Savickas. Året etter, vant Vasyl WSM.

Etter denne seieren ble det en splittelse innenfor «strongmen»-sporten, med to forbund; IFSA og Met-Rx, som arrangerer egne adskilte  konkurranser. Pudzianowski og Phil Pfister har fortsatt å konkurrere for Met-Rx, den opprinnelige arrangøren av WSM, mens Virastjuk har en fot i begge leirer. I 2007, ble han den første til å ha vunnet WSM-tittelen i begge forbundene, med sin seier over regjerende mester i IFSA Zydrunas Savickas.

## Eksterne lenker
* 

| colspan = 3 align = center | **IFSA's WSM** 
|- 
| width = 30% align = center | Forrige:**[[Zydrunas Savickas]]**
| width = 40% align = center | Første tittel (2007)
| width = 30% align = center | Neste:

| colspan = 3 align = center | **[[Verdens sterkeste mann]]** 
|- 
| width = 30% align = center | Forrige:**[[Mariusz Pudzianowski]]**
| width = 40% align = center | Første tittel (2004)
| width = 30% align = center | Neste:**Mariusz Pudzianowski**
WSM

**WSM** kan referere til:
* Verdens sterkeste mann (fra engelsk *World's Strongest Man*)
* ISO 3166-1 alfa-3-koen for Samoa
18. etappe i Tour de France 2008

**18. etappe i [[Tour de France 2008]]** ble kjørt torsdag 24. juli og gikk fra Bourg d'Oisans til Saint-Étienne.

***Etappe:** 18
***Dato:** 24. juli
***Lengde:** 196,5 km
***Norske resultater:**
: 13. Thor Hushovd + 6.50
: 47. Kurt Asle Arvesen + 6.50
***Gjennomsnittshastighet:** 43,6 km/t

## Sprint og klatrepasseringer

### 1. sprint ([[Grenoble]])
Etter 43 km

### 2. sprint (Saint-Chamond)
Etter 181,5 km

### 1. stigning (Côte de Parmenie)
3. kategori stigning etter 78 km

### 2. stigning ( Col de Montvieux)
2. kategori stigning etter 163 km

### 3. stigning (Côte de Sorbiers)
4. kategori stigning etter 188 km

## Resultatliste

## Eksterne lenker
* Etappeside på Letour.fr
Europas Grand Prix 2005

**Europas Grand Prix 2005** (Offisieltnavn *2005 Formula 1 Warsteiner Grand Prix of Europe)* var et Formel 1-løp arrangert 27. mai – 29. mai 2005 på Nürburgring. Det var det syvende løpet i Formel 1-sesongen 2005.

## Klassifisering
### Løpet

## Eksterne lenker
*
Andie MacDowell

**Rosalie Anderson «Andie» MacDowell** (født 21. april 1958) er en amerikansk skuespiller.
 
Etter å ha deltatt i en serie TV-reklamer for Calvin Klein, fikk MacDowell sin filmdebut i **. I 1985 hadde hun en liten rolle i *[[St. Elmo's Fire (film)|St. Elmo's Fire]]*, men filmkarrieren lot til å ha stagnert. 

Fire år senere fikk Andie MacDowell sitt gjennombrudd i Steven Soderberghs film *[[Sex, løgner og videotape]]*. Størst suksess har hun opplevd med filmen *[[Fire bryllup og en gravferd]]*.

## Filmografi

## Referanser


## Eksterne lenker
*
Misjonsbefalingen

**Misjonsbefalingen** er betegnelsen på Jesus fra Nasarets siste tale til sine disipler. Den regnes gjerne som programerklæringen for all kristen misjon. Misjonsbefalingen finnes i noe ulike versjoner i Det nye testamentet: Matteus-evangeliet 28,16-20, Markus-evangeliet 16,14-20, Lukas-evangeliet 24,44-53, Johannes-evangeliet 20,19-23 og Apostlenes gjerninger 1,4-12. Talen består delvis av et oppdrag til disiplene, og delvis av løfter knyttet til gjennomføringen av oppdraget.

## Oppdragets innhold
Den oftest siterte versjonen av talen er fra Matteus-evangeliet: «Meg er gitt all makt i himmel og på jord. Gå derfor ut og gjør alle folkeslag til disipler, idet dere døper dem til Faderens og Sønnens og Den hellige ånds navn og lærer dem å holde alt det jeg har befalt dere. Og se, jeg er med dere alle dager inntil verdens ende.»  

Gjennom historien har de fleste kirkesamfunn ansett dette som tre sentrale oppgaver i sin misjon: 1) Forkynne for alle folkeslag. 2) Døpe dem som tar i mot budskapet 3) Undervise. 

Det mest radikale i denne talen var befalingen om å gå ut til alle folkeslag. Jødedommen var på mange måter en etnosentrisk religion, som ikke var forkynnende, men i hovedsak inkluderte mennesker som var født inn i religionen. Ved å befale at budskapet skulle forkynnes for alle mennesker uansett nasjonalitet, åpnet muligheten seg for at kristendommen kunne gå fra å være en jødisk sekt, til å bli en verdensomfattende religion.

## Bruk i dag
Misjonsbefalingens innhold gjengis helt eller delvis i formålsparagrafer og strategidokumenter for svært mange kirkesamfunn og misjonsorganisasjoner.

Lausannepakten formulerer dette slik: «Verdensevangeliseringen forutsetter at hele kirken bringer hele evangeliet til hele verden.» 

I sin tale til verdensbønnedagen 13. april 2008 oppfordret paven de kristne til å bruke tid til å meditere over innholdet i Misjonsbefalingen. 

## Referanser
Pen Jakke

**Pen Jakke** var en hiphop-gruppe fra Fredrikstad som ble startet i 1994 og oppløst i 2001.

Gruppen ble startet da rapperne Ubåt og Sjel-Jonas, som utgjorde duoen  (tidligere Blender), skulle lage musikken til en reklamefilm for Norsk Glassgjenvinning. Dette resulterte i sangen «Hekta på glass» som var deres første med norsk tekst. Etterhvert fikk de med seg Skranglebein og Fundamental fra duoen  som de hadde samarbeidet en del med. Kvartetten ga ut EP-ene *De kom ridende* i 1999 og *Pen Jakke* året etter. I 2000 kom albumet *[[Østen (CD-album)|Østen]]*, som ble deres eneste album. For albumet ble de nominert til Alarmprisen 2001 i klassen årets hiphop/rapalbum. Albumet ble fulgt opp med EP-en *[[Generasjon Hip Hop]]* i 2001 hvor de blant annet samarbeidet med Apollo, Jørg-1 (fra Tungtvann), Dane (fra Klovner i kamp) og Kapabel, før de ble oppløst samme år.

Pen Jakke ble gjenforent for to utsolgte konserter på John Dee, og en siste opptreden på Månefestivalen i 2016.

## Medlemmer

* Ubåt (): rap
* Sjel Jonas (): DJ
* Skranglebein (): rap
* Fundamental Lyd (): rap

## Diskografi
* *[[De kom ridende]]* (1999) EP
* *Pen Jakke* (OSLOVE, 2000) EP med 3 spor
* *[[Østen (CD-album)|Østen]]* (OSLOVE, 2000)
* *[[Generasjon Hip Hop]]* (OSLOVE, 2001) EP

## Referanser


## Eksterne lenker
* 
*  Biografi fra Norsk pop- og rockleksikon
*  Biografi fra Oslove
Avgudsdyrkelse

**Avgudsdyrkelse** betyr, i religiøs forstand, dyrkelsen av falske eller hedenske guder. I overført betydning, er det dyrkelsen av noe som, etter alminnelig oppfatning, ikke bør være gjenstand for dyrkelse.

En vurdering av hvilke religiøse retninger som bedriver avgudsdyrkelse, vil være avhengig av eget ståsted. Innen en monoteistisk religion vil tilbedelse av alle andre guder enn den egne guden, som regel være å betrakte som avgudsdyrkelse. Avvik fra ortodoks lære innen en religion, for eksempel ved bruk av ulike former for avbildninger, vil også kunne oppfattes som avgudsdyrkelse.

Fenomenet avgudsdyrkelse, rettere sagt advarselen mot det, er ikke eksklusivt for monoteistisk gudsdyrking, slik det er lett å tro innen den jøde-kristne-muslimske verden. Avgudsdyrking i en fenomenologisk forstand oppstår når symbolet, eller gudebildet, navnet, representanten eller lignende tar plassen, for dét som det skal representere.

Sankt Stefanus, kristendommens første martyr, ble steinet som følge av at han holdt fram at dyrkelsen av den aller høyeste, El Shaddai, i urtempelet, Tabernaklet, var avgudsdyrkelse.

Adam av Bremen skriver i sin skildring av de nordiske land og misjonshistorie i det 11. århundre om trolldommen i skandinavia. Norges eldste kristenrett har straffet offentlig avgudsdyrkelse med 3-marksbot til biskopen og kirkelig pønitens, men hvis man ikke underkastet seg denne straff ble man landsforvist.

I Vrådal i Telemark var det på 1700-tallet et bilde som ble kalt «Torbjørn». M.B. Landstad forteller at bildet en gang ble påført et øksehugg i «Torbjørn»s ansikt. Husbonden Onund Flateland ble bekymret for at bildet ville hevne seg for øksehugget, og etter en stund skal det ha vist seg en merkelig ild over takene på Flateland, men den ble straks slukket. Likevel tolket folk dette som et dårlig varsel. Onund Flatelands datter Jorund hadde imidlertid alltid stelt godt med bildet, og ba det om at det ikke førte ulykke over gården. Det skal «Torbjørn» angivelig ha lovet for hennes skyld, og så lenge hun levde. Jorund døde angivelig i 1749, og snart etter hennes død brant gården ned, også stuen der «Torbjørn» stod. Men noen dokumentasjon for denne brannen er aldri funnet.

## Referanser


## Se også
* Fakse-Brokke

## Litteratur
* Armstrong, Karen (1995): *Historien om Gud* Oslo: Gyldendal.
* Bowker, John (2000): *Concise Dictionary of World Religions* Oxford: Oxford University Press.
* Dever William G. (2005): *Did God Have a Wife? – Archeology and Folk Religion in Ancient Israel*. Cambridge, UK: Eerdmans.
* *Bibelen* Oslo: Det Norske Bibelselskap.
* *Tanach* New York: Mesorah Publications ltd, 2007.

## Eksterne lenker
*
The Dukes Of Stratosphear

**The Dukes of Stratosphear** var et band som midt på 1980-tallet forsøkte, og delvis lyktes i å blåse nytt liv i arven fra 1960-tallet med psykedelisk rock. Gruppa var et prosjekt som medlemmene av det britiske New Wave-bandet XTC moret seg med på si'. Gruppa XTC holdt seg anonyme i forhold til dette prosjektet, og det var i starten kun spekulasjoner om hvem som kunne stå bak.

Som i XTC var Andy Partridge hovedfigur og flittigste låtskriver også i denne gruppa, men også Colin Moulding bidro med flere sanger. På albumet *Skylarking* har forøvrig XTC kreditert *The Dukes* for lånet av gitarer.

Bandet gjenoppsto i studio i 2003, bare for å bidra på samlealbumet *The Wish List* til inntekt for «The Multiple Sclerosis Society of Great Britain». De spilte da inn sangen «Open A Can (Of Human Beans)». Sporet ble senere inkludert i Andy Partridges soloalbum *Fuzzy Warbles Volume 7* (2006).

## Diskografi
**Chips From The Chocolate Fireball*. Virgin Records COMCDX11. (1987,2001) [Albumet er satt sammen av samtlige spor fra EP-en *25 O'Clock* (1985) og LP-en *Psonic Psunspot* (1987), som begge var produsert av John Leckie.]

## Eksterne lenker
* 
*
Svoldergata (Oslo)

**Svoldergata** er en gate på Skillebekk i Bydel Frogner i Oslo. 

Gaten strekker seg fra Framnesveien og krysser Niels Juels gate, Gabels gate, Bjørn Farmanns gate og ender i Leiv Eirikssons gate. Gaten har ikke gjennomgangstrafikk, og en del av stykket mellom Gabels gate og Bjørn Farmanns gate er forbeholdt fotgjengere.

## Populærkultur
* Svoldergata er kjent fra romanen Beatles av Lars Saabye Christensen; hovedpersonen Kim bor der sammen med sine foreldre.

## Bygninger langs gaten

### Svoldergata 7
Eiendommen ligger på hjørnet av Gabels gate og Svoldergata. Den er tegnet av arkitekt Julius Johannessen Foseid og oppført i perioden 1894-1895.. Leiegården var en av de tidligste til å bli oppført på nedre Skillebekk..
De parstilte florentinske vinduene i 1. etg og tårnet med joniske halvsøyler gjør at bygningen skiller seg ut fra andre bygårder i nyrenessansestil. Kunstneren Bjørn Olaf Sverre Ihle har bodd i bygningen..
Foajé og trappeoppgang er dekorert av interiørarkitekten Helene Hennie. Bygningen er kommunalt listeført som kulturminne.


Svoldergata7forhage.png|Svoldergata 7 med forhage
Foaje.jpg|Inngangspartiet i nr. 7


### Svoldergata 9
Bygningen ble oppført 1895-96 og er i likhet med nr. 7 tegnet av arkitekt Julius Foseid. De to bygningene har klare likhetstrekk, og også nr. 9 er listeført som kulturminne


Svoldergata 9 Skillebekk.jpg|Svoldergata 9


## Se også
* Slaget ved Svolder

## Referanser


## Litteratur
* Oslo byleksikon: Svoldergata

## Eksterne lenker
*
Strongman

**Strongman** (engelsk for «sterk mann») er en engelsk betegnelse for kraftkarer, sirkusatleter og deltakere i moderne strongman-konkurranser. 

På 1800-tallet, før det kom en inndeling i ulike sportsgrener som eksempelvis vektløfting og styrkeløft, ble begrepet benyttet om enhver ekstrem sterk person. Det var ikke uvanlig at personer kjent for sin fysiske styrke demonstrerte sine evner som et innslag på sirkus og tilsvarende underholdning. Sent på 1900-tallet endret benevnelsen seg til å beskrive utøvere av konkurranseformen *strongman* eller *strength athletics*, som har utgangspunkt i styrkeløft og høylandsleker.

Den best kjente konkurransen innen *strongman* i nyere tid er Verdens sterkeste mann og Verdens sterkeste mann-superserie. Disse konkurransene har ikke vært en del av den organiserte idretten, og heller ikke underlagt de samme krav om antidoping som andre idretter. Doping har derfor vært utbredt i strongman-miljøet, selv om det i nyere tid har blitt tatt initiativ til å rydde opp.

For å kunne hevde seg i denne konkurranseformen, stilles det store krav til både eksplosiv- og utholdende styrke. Det er viktig å trene styrketrening for hele kroppen, med stor fokus på basisøvelsene markløft, knebøy og benkpress, samt spesifikke øvelser som det blir konkurrert i. 

## Noen kjente strongmen

Siegmund Breitbart2.jpg|Den polsk-jødiske kraftkaren og underholdningsartisten Siegmund Breitbart  (1883–1925), i sin tid «verdens sterkeste mann», under en oppvisning i 1923
File:Henrik Brustad 1.jpg|Den norske «attraksjonen» Henrik Brustad (1844-1899) på 226 cm var kjempe og sterk mann på freak show-framvisninger i Europa og P.T. Barnums sirkus i USA
Fil:Frederick Winters during 1904 Summer Olympics.jpg|Den amerikanske vektløfteren Frederick Winters ble OL-mester i 1904
Mariusz Pudzianowski 7.JPG|Den polske kraftkaren og rugbyspilleren Mariusz Pudzianowski (født 1972) i 2009
ImageCAYQH0DH.jpg|Lars Rørbakken, en norsk «strongman» 2009


## Se også
* :Kategori:Strongmen
* Verdens sterkeste mann
* Styrkeløft
* Vektløfting
* Kroppsbygging
* Strongwoman
* Håndbak
## Referanser

## Eksterne lenker
* 
* Oldtime Strongman Feats of Strength In The Modern Era
*  Oldtime Strongmen History and Physical Culture Site
* Strongman Competition on Toronto Island Site
* Kungfudo.com: a site explaining the physics behind the tricks of oldtime strongmen
Kapoider

**Den kapoide rase** eller **kapoider** (se menneskeraser) er en betegnelse som har vært brukt på urbefolkningen som var utbredt i sørlige Afrika før zuluer og boere fortrengte dem fra 1600-tallet av. Folkegrupper som i dag regnes til dem er khoisan (buskmenn og hottentotter) og delvis xhosa-stammene, som også har et betydelig innslag av bantu. Kapoidene skiller seg fra Zuluene og andre bantuer ved å være mindre av bygning, med mindre framspringende ansiktstrekk og en mer gul eller sandfarget hudfarge og en epikantisk fold i øyekroken («skjeve øyne»). De kapoide språkene er også distinkte, og omfatter spesielle kikkelyder. Xhosaene snakker et bantu-språk, men har tatt opp i seg khoisan-lydene (X-lyden i *xhosa* uttales med denne lyden). Genetiske undersøkelser har senere vist at disse gruppene utgjør en naturlig enhet av beslektede folkeslag.

I forhistorisk tid har kapoide folkestammer levd over store deler av den sørlige Afrika, men har blitt fordrevet fra mange av sine tidligere områder. Historisk drev ikke kapoidene med jordbruk. Buskmenn var nesten rene jegere og samlere, xhosaene drev kvegdrift og hottentottene drev en kombinasjon. Fordi kapoidene på denne måten ikke var i stand til å fø så mange mennesker per kvadratkilometer som jordbruksfolkene (zuluene og boerne) ble de fort fortrengt. I dag er xhosa den mest folkerike gruppen som er tilbake, og utgjør omtrent 18&nbsp;% av befolkningen i dagens Sør-Afrika, mens buskmenn er uhyre fåtallige og finnes i dag som noen få spredte stammer i Kalahariørkenen.
Beechcraft Model 18

**Beechcraft Model 18**, eller bare **«Twin Beech»**, som den var best kjent som var et to-motors lav-vinget, helmetall  passasjerfly produsert av Beech Aircraft Corporation i  Wichita, Kansas fra 1937 til 1970 Det ble bygget  over 9&nbsp;000 eksemplarer i 32  varianter. Flyet som var i bruk både  før, under og etter andre verdenskrig ble bygget i en rekke versjoner:
*for **[[United States Army Air Forces]]**  som **C-45 Expeditor**, **AT-7 Navigator**, **AT-11 Kansan**,*
*for **[[United States Navy]]**,  som **UC-45J Navigator** and the **SNB-1 Kansan**.

Flyet har hatt en rekke bruksområder. Foruten som mindre passasjerfly har det bl.a. blitt brukt som landbruksfly og skogsbruksfly, det har blitt brukt til spredning av insektsmidler og til kunstgjødsling. Videre som brannbomber, til reklameflyvning og i utallige filminnspillinger mm. Mange er fortsatt i privat eie og høyt verdsatt som samlerobjekt og veteranfly.

## Spesifikasjoner (UC-45 Expeditor)

### Dimensjoner
* Besetning = 2 
* Passasjerer = 6
* Lengde = 10,41 m
* Vingespenn = 14,53 m
* Høyde = 2,95 m
* Vingeflate = 32,4 m²
* Vekt uten last = 2&nbsp;800 kg
* Vekt lastet= 3&nbsp;400 kg
* Max Take-off vekt = 3&nbsp;959 kg

### Ytelser
* Motorer 2 x =Pratt & Whitney R-985-AN-1 "Wasp Junior" ''hver på 450 H/k
* Toppfart = 360 km/t
* Rekkevidde = 1&nbsp;900 km
* Marsjhøyde = 7&nbsp;930 m
* Stigningsevne = 9.4 m/s

## Tilsvarende fly

* Airspeed Oxford
* Avro Anson
* De Havilland DH 104 Dove
* Edwards XMBM-1
* Lockheed L-10 Electra

## Referanser
We the Kings

**We the Kings** (tidligere «Broken Image», «De Soto») er et punkrock-band fra Bradenton, Florida i USA. De har utgitt debutalbumet med samme tittel som dem selv, i oktober 2007. De har nå signert med det uavhengige selskapet S-Curve Recorcs (eid av EMI Music).

## Medlemmer
*Travis Clark – hovedvokal, gitar
*Hunter Thomsen – gitar, vokal
*Charles Trippy – bass
*Danny Duncan – trommer
* Coley O'Toole – gitar, keyboard

## Eksterne lenker
* 
*
Basilea Schlink

**Basilea Schlink** (født 21. oktober 1904 som *Klara Schlink* i Darmstadt i storhertugdømmet Hessen i Det tyske rike, død 21. mars 2001 i Darmstadt) var en tysk grunnlegger av den lutherske organisasjonen «De evangeliske Mariasøstre» i Darmstadt.

## Liv og virke
### Bakgrunn
Basilea Schlink var søster av teologiprofessor Edmund Schlink. Hennes far Wilhelm Schlink var professor i mekanikk. Etter å ha gått på gymnas i Braunschweig og Darmstadt utdannet hun seg i 1923 på Fröbelseminaret i Kassel, fra 1924 på Indremisjonens jenteskole i Berlin. 

I 1929 ble hun lærerinne ved Missionshaus Malche i Bad Freienwalde (Oder) i tysk, psykologi og kirkehistorie. Etter en opptaksprøve studerte hun fra 1930 i Berlin og Hamburg psykologi, kunsthistorie og filosofi. Studiet ble avsluttet av en religionpsykologisk avhandling om «Syndebevissthetens betydning i troskampen til tenåringsjenter».

### Mariasøstrene
Schlink befant seg i det utbombede Tyskland og hadde få ressurser, men det var viktig for henne å gjøre bot for tyskernes grusomme behandling av andre folkeslag, særlig jødene. Hun var fristet til å gifte seg slik andre jenter gjorde. I stedet prioriterte hun sitt kall til å bli Mariasøster.

Den 30. mars 1947 grunnla hun sammen med Erika Madauss De evangeliske Mariasøstre i Darmstadt. I 1948 ble begge grunnleggerne og de første sju søstrene nonner. Dr. Klara Schlink kalte seg heretter Mutter Basilea og Erika Madaus kalte seg Mutter Martyria. De evangeliske Mariasøstre har i dag 11 underavdelinger over hele verden, med til sammen 209 søstre, og omkring 130 av disse befinner seg i  Darmstadt. Den norske avdelingen ligger i Arneberg i Solør.

## Referanser


## Eksterne lenker
*
Melodisk black metal

**Melodisk black metal** er en undersjanger av black metal.

Mange av de vanlige reglene for «tradisjonell» black metal er bevart, som «screaming» vokal og hurtig tempo, men sjangeren skiller seg ut på noen sentrale punkter. Generelt er det mindre aggressivt, mer melodisk og mer tilgjengelig for lytterne. Elektriske gitarer er ofte spilt med klarere toner, og gitarsoloene er mer typisk heavy metal. Låtene er ofte skrevet på en kommersiell måte som fører til at instrumenter som keyboard blir sentrale.

Melodisk black metal blir noen ganger forvekslet med krysningssjangerne gothic metal, doom metal og symfonisk black metal, spesielt fordi kjennetegnene er like.

## Kjente band
### Norske band
* Borknagar
* Dimmu Borgir
* Emperor
* The Kovenant
* Old Man's Child
* Windir
* Iskald

### Andre band
* Children of Bodom (to første studioalbumene)
* Cradle of Filth
* Dissection
* Rakoth
Jon Torger Storsnes

**Jon Torger Storsnes** (født 1984) er en norsk artist og matgründer.

Storsnes gikk danselinjen ved Stange videregående skole, Spinoff ettårig studie i dans, og to år på Bårdar Akademiets musikkteaterlinje.

Han har spilt John i *[[Peter Pan]]* og medvirket i *[[Hair]]* på Det norske teatret, *[[Den fjerde nattevakt]]* (Den Norske Opera), *[[Askepott]]* (Torshovteatret), *[[Mack & Mable]]* (Hedmark Teater), *[[Spellemann på taket]]*, *[[Singin' in the Rain]]* (Oslo Nye Teater) og *[[Mamma Mia! (musikal)|Mamma Mia]]* (Folketeateret). Han har også hatt oppdrag for NRK og TV 2. Sommeren 2014 gjorde han rollen som Indie i *[[West Side Story]]*, spilt i Bømlo.

Storsnes jobbet to år fram til 2018 som showartist/sanger på Color Fantasy.

Han var 2018–2022 daglig leder og gründer i matforedlingsselskapet Femundmat, som har vunnet flere nasjonale priser.

## Referanser


## Eksterne lenker
*
Fort Ronduit

**Fort Ronduit** er det nordligste av forsvarsverkene som hører til den nye hollandske vannlinjen. Det befinner seg nord for festning Naarden i Naarden kommune i den nederlandske provinsen Noord-Holland.

Fortet er en del av festning Naarden, og hadde som hovedoppgave å kontrollere adgangen nord for festningen i retning av Muiderberg og Muiden. Idag (2008) er dets tilstand god og jordverkene stort sett intakte. Fort Ronduit er beskyttet ved lov (*Rijksmonument*). Besøkende har ingen tilgang, men fortet kan beskues fra landsiden. Eier er Dienst Domeinen.

Fortet ble anlagt i perioden 1873–1875, på en av fort Naardens redutter som stammet fra 1747 og en retranchement fra 1786. De eldre verkene led under påvirkning av Zuiderzee og gikk tapt. Fort Ronduit ble bygget foran inundasjonsverkene og plassert slik at det kunne bestryke områdene som befant seg utenfor dikene nord for byen, og dermed forhindre fiendtlig fremrykning. Fortet er forbundet med festning Narden via en dekket vei og en kranbro over Keelgracht.

## Fortets deler
Fortet er mangekantet og omgitt av en vollgrav med kranbro over delen som heter Keelgracht, men det ble ikke beskyttet av inunderingsverk. Kranbroen er forøvrig en av få som fremdeles finnes i Nederland.

### Kranbroen
Dette er den best bevarte av tre broer av denne typen i Nederland, og Rijksgebouwendienst (RGD) anser den å være en viktig kulturarv. Kranbroens restaurering ble foretatt under ledelse av RGD.

Brotypen ble tegnet av ingeniør Willem Conrad (1800–1869) for jernbanelinjen som ble bygget mellom Amsterdam og Rotterdam ca. 1840, og den er annerledes enn de andre i og med at den er en dreiebro. Delen som dreier mente folk lignet en veggmontert kran, derav navnet. Kranbroen ved fort Ronduit er bygget nesten utelukkende av støpejern, og veier i underkant av seks tonn. Tre år etter at fort Ronduit hadde blitt bygget ble broen sterkt skadet under en storm, og man byttet den skadde broen ut mot en kranbro. En slik bro var mindre følsom for angrep siden den ikke ble heist opp, men dreiet til siden. Den nye broen stod ferdig på høsten 1878.

## Referanser


## Eksterne lenker
* 
* Nationaal Project Nieuwe Hollandse Waterlinie (nederlandsk) (besøkt 19. januar 2010)
* Fort Ronduit på Stiftelsen Menno van Coehorns nettsted (nederlandsk) (besøkt 25. juli 2008)
* Fort Ronduit, flybilde (nederlandsk) (besøkt 25. juli 2008)
* Naarden kommunes historiesider (nederlandsk) (besøkt 25. juli 2008)
Dominic Cooper

**Dominic Cooper** (født 2. juni 1978 i Greenwich), er en engelsk skuespiller, som har arbeidet både innen teater, film og TV. Hans er mest kjent fra teater- og filmversjonene av *[[The History Boys]]*, og for rollen som Sky i filmatiseringen av *[[Mamma Mia! (film)|Mamma Mia!]]* fra 2008. I tillegg til dette har han medvirket til flere hørespill på britisk radio. Han spilte i TV-serien Agent Carter.

Han har også vært med i filmen *[[The Duchess]]* med b.l.a Keira Knightley. Filmen ble gitt ut september 2008 i  England.

## Filmografi
* 2009 An Education som Danny
* 2011 My Week with Marilyn som Milton H. Greene
* 2012 Abraham Lincoln: Vampire Hunter som Henry Sturgess
* 2011 Captain America: The First Avenger som Howard Stark
* 2014 Captain America: The Winter Soldier som Howard Stark
* 2014 Need for Speed som Dino Brewster
* 2014 Dracula Untold som Mehmed
* 2016 Warcraft som kong Llane Wrynn

## Referanser


## Eksterne lenker
* 
* 
*
László Kovács (politiker)

**László Kovács** (født 3. juli 1939 i Budapest, Ungarn) er kommissær for toll og skatter i EU.

László Kovács har en lang politisk karriere bak seg. Blant annet har han vært ungarsk utenriksminister i to perioder, Fra 1994 til 1998 og fra 2002 til 2004. Fra 1986 til 1989 var han stedfortredende utenriksminister. Han har vært leder for det ungarske sosialistpartiet, medlem av presidentskapet og parlamentet i Ungarn, og frem til 30. juni 2008 var han viseformann for Socialists International. 

Kovács ble i 2002 tildelt storkors av Den Kongelige Norske Fortjenstorden.

Han er gift og har en datter.

## Referanser


## Eksterne lenker
* 
* 
*  Biografi på Europakommisjonens internettsider
Cause and Effect

***Cause and Effect*** er Maria Menas fjerde studioalbum og ble utgitt september 2008. 

## Sporliste
#«Power Trip Ballad» 
#«Belly Up»
#«All This Time (Pick Me Up Song)»
#«Cause and Effect»
#«I'm On Your Side»
#«Eyesore»
#«Where Were You»
#«I'm In Love»
#«Self-Fulfilling Propehcy»
#«Dear»

*Noen versjoner inneholdt også en coverversjon av sangen «I Was Made for Lovin' You», originalt skrevet av Kiss, som nest siste sang før «Dear».

## Singler fra platen
# «Belly Up»  
# «All This Time»

## Eksterne lenker
* Kulturo.no – Ærlige Maria (anmeldelse av Maria Menas ''Cause and Effect'')
*
Charlie McCreevy

**Charles McCreevy** (født 30. september 1949 Sallins, Kildare) er en irsk kommissær for indre marked og tjenester, og er statsautorisert revisor fra University College Dublin.

Han ble første gang valgt inn i det irske parlamentet i 1977. Fra 1992 har han hatt ulike ministerposter i regjeringer ledet av partiet Fianna Fáil. Fra 1992 til 1993 var han sosialminister, fra 1993 til 1994 handelsminister, og i perioden 1997 til 2004 finansminister.

Han var medlem av EU-s finansråd (ECOFIN) fra 1997 til 2004, det siste året var han finansrådets president.

Han er gift og har i alt syv barn (4 barn fra forrige ekteskap).

## Referanser


## Eksterne lenker
* 
*  Kommissærens hjemmeside
Egyptisk kronologi

**Egyptisk kronologi** er et fagfelt innenfor egyptologien, hvor man arbeider med å tidfeste historiske hendelser såvel som regjeringstiden til ulike faraoer fra de forskjellige dynastiene i oldtidens Egypt.

Det er generell enighet om tidfestingen av Ptolemeerdynastiet &ndash; her kan man endog ofte tidfeste de eksakte datoer for historiske hendelser. Usikkerheter med hensyn til tidfesting, begynner imidlertid å gjøre seg gjeldende i tiden før Aleksander den stores erobring av Egypt i året 332 f.Kr.

I senepoken og den forutgående tredje mellomepoke kan tidfestingene hos forskjellige egyptologer variere med noen få år. Differansene øker deretter til ti år eller mer i det nye rike og flere hundre år i det gamle rike og tidlig dynastisk tid.

## Egyptisk tidsregning
En av utfordringene til egyptologene, er at oldtidens egyptere ikke benyttet noen kjent fortløpende tidsregning som kan sammenlignes med kristen tidsregning eller islamsk kalender.

Oldtidens Egypt benyttet heller ikke bare ét enkelt system for datering, men flere daterings-systemer.

Forut for det 11. dynasti, ble årstallene for opptellingen av domestiserte dyr benyttet som referanser. Et årstall kunne derfor omtales som «året av den tredje opptelling i regjeringstiden til farao [...])»

Fra det 11. dynasti, ble referansen endret til årstallet for faraoens innsettelse, og kunne omtales som «det tredje året i regjeringstiden til farao [...]». Disse tidsangivelsene er likevel ikke så presise som man ved første øyekast kunne tro. Dersom en farao ble innsatt i slutten av et år som hadde tre tilleggsdager, i henhold til den egyptiske kalender, kunne i teorien disse 3 dagene defineres som hans første «regjeringsår». Dersom faraoen  deretter gikk av 3 dager i det nye året, ville disse 6 dagene i utgjøre «to regjeringsår».

I det 18. dynasti ble tidsregningen endret, ved at man definerte dagen for faraoens overtagelse av tronen som begynnelsen på det «første året» av hans eller hennes regjeringstid &ndash; uavhengig av den egyptiske kalender.

I det 26. dynasti, som innledet senepoken, ble den gamle ordningen med å knytte «regjeringsåret» til kalenderen gjeninnført.

## Medregenter

En annen kilde til usikkerhet er ordningen med medregenter. Det var ikke uvanlig at regjeringstiden til to faraoer overlappet hverandre. Selv om vi altså skulle vite nøyaktig hvor lenge en farao og hans umiddelbare etterfølger regjerte, vet vi ikke nødvendigvis hvor lenge de regjerte til sammen.
Joaquín Almunia

**Joaquín Almunia Amann** (født 1948) er en spansk politiker. Han var visepresident i Barroso-kommisjonen og kommissær for konkurransepolitikk 2010–2014. Han var tidligere ansvarlig for økonomiske og monetære forhold innen EU (2004–2010).

Alumnia er utdannet innen jus og økonomi ved universitetet Deusto i Bilbao, og har oppfølgende studier fra École Pratigue des Hautes Études i Paris og Kennedy School ved Harvard i USA. Han har vært foreleser ved universitetet Alcalá de Henares i Madrid, jobbet som  økonom ved det Spanske Handelskammeret i Brussel (1972–75) og som sjeføkonom i UGT, en spansk fagorganisasjon (1976–1979). 

Han var medlem av sosialistpartiet PSOE og satt i det spanske parlamentet fra 1979 til 2004. Fra 1982 til 1986 var han arbeids- og sosial-minister, og fra 1986 til 1991 minister for offentlig administrasjon. I 2000 var han sosialistpartiet kandidat til statsministerposten. 

Almunia var direktør for forskningsprogrammet «Likhet og inntektsutjamning» ved «Fundación Argentaria» fra 1991 til 1994. I 2002 grunnla han og ble direktør for den progressive «Laboritorio de Alternativas».

Han har skrevet flere bøker og utallige presseartikler. Han er gift og har to barn.

## Referanser


## Eksterne lenker
* Joaquín Almunia fra Europakommisjonen
Olli Rehn

**Olli Ilmari Rehn** (født 1962) er en finsk politiker, som fra 2018 er sjef for Finlands Bank. Han er tidligere medlem av Europaparlamentet og Europakommisjonen, der han har arbeidet med økonomi og pengemarkedsspørsmål.

## Bakgrunn
Rehn ble født i S:t Michel i den østre delen av Finland og studerte økonomi, internasjonale forhold og journalistikk ved Macalester College i Saint Paul, Minnesota. Han tok en mastergrad i statsvitenskap ved Helsingfors universitet i 1989 og en doktorgrad i internasjonal politisk økonomi ved University of Oxford i 1996.

Olli Rehn begynte sitt politiske virke som byråd i Helsingfors i 1988. Han var visepresident i partiet Centern fra 1988 til 1994, og i 1991 ble han valgt til den finske riksdagen. Rehn ledet den finske delegasjonen til Europarådet og var spesialrådgiver for den finske statsministeren Esko Aho fra 1992 til 1993. Han forlot den finske riksdagen i 1995 for å bli representant i Europaparlamentet og var da visepresident for den liberale gruppen i Europaparlamentet. Har har også vært visepresident for Europabevegelsen i Finland. 

Fra 1998 til 2002 ledet han kabinettet under den første finske kommissæren, Erkki Liikanen. I 2002-2003 var han som professor ved institutt for statsvitenskap og europeiske studier ved Helsingfors universitet. 

Deretter arbeidet han som økonomisk rådgiver for Finlands statsminister, før han en kort periode var kommissær for næringsvirksomhet og informasjon i Europakommisjonen under Romano Prodi.

## Europakommisjonen
Rehn arbeidet i en kort periode under Romano Prodi i Europakommisjonen, han ble utnevnt til kommisjonær for IT og tok over 12. juli 2004 etter Erkki Liikanen som sluttet for å bli finsk sentralbanksjef og leder for Finlands Bank. Den finske regjeringen nominerte så Rehn for kommisjonen under José Manuel Barroso (2004–2010).

Olli Rehns utnevnelse til kommisjonær for utvidelse ble mottatt med noe skuffelse i Finland, man hadde håpet at landets kandidat skulle få et ansvarsområde knyttet til økonomi. Arbeidet med utvidelse var sentralt for EU frem mot innlemmelse av 10 nye nasjoner 1. mai 204, men har siden fått noe mindre oppmerksomhet. Olli Rehn ledet prosessen med innlemmelse av Bulgaria og Romania i 2007, såvel som forhandlinger med Kroatia og Tyrkia, hvorav Tyrkias mulig fremtidige inntreden i EU er det mest betydelige og omdiskuterte.

Fra 2010 til 2014 hadde Rehn ansvar for økonomiske spørsmål og pengepolitikk i .

## Tilbake i innenrikspolitikk
I 2015 ble han valgt inn i Finlands riksdag, og fra 2015 til 2016 var han næringsminister i Juha Sipiläs regjering.

I 2018 ble Rehn utnevnt som sentralbanksjef for en periode på syv år.

Rehn var kandidat ved presidentvalget i Finland i 2024, nominert av både Centern og en uavhengig velgerforening, men kom ikke videre fra første valgomgang. Han hadde permisjon fra stillingen som sentralbanksjef så lenge han var presidentkandidat.

## Referanser


## Eksterne lenker
* 
*
Kjempesjansen

***Kjempesjansen*** er en norsk TV-sendt talentkonkurranse med Dan Børge Akerø som ble sendt på NRK1 i 2003 og 2006.

De åtte innledende programmene presenterte unge talenter, hovedsakelig innen feltene musikk og dans. Seerne gav artistene stemmer &ndash; eller poeng &ndash; via telefon, i tillegg til at en fagjury bedømte opptredenene. Deltakerne med flest telefonstemmer ble sendt videre til en av to semifinaler og eventuelt videre derfra til finalen og kampen om en pengepremie. 

I 2003 var det Rein Alexander som vant *Kjempesjansen*, mens Alexander Rybak ble kåret som vinner av *Kjempesjansen* i 2006.

## Eksterne lenker
* Ballade.no: «– Kjempesjansen: en nedverdigelse av alt den klassiske musikken står for» (kritikk mot den klassiske musikken i programmet)
Vladimír Špidla

**Vladimír Špidla** (født 21. april 1951 i Praha) er en tsjekkisk sosialdemokratisk politiker. Han var statsminister i Tsjekkia mellom juli 2002 og juni 2004 og ble etter dette utnevnt til EUs kommissær for arbeid og sosiale saker, en posisjon han holdt fram til februar 2010. Siden har han vært president for en sosialdemokratisk tankesmie i Tsjekkia.

## Referanser


## Eksterne lenker
* 
* Offisielle nettsted i EU-kommisjonen
* Intervju med Špidla  ved EurActiv)
* Špidlas blogg
Harald Jensen

**Harald Jensen** (født 18. desember 1966 i Asker) er en norsk sportsskytter som konkurrerer i øvelsen skeet. Han ble europamester så tidlig som i 1993, senere har han tatt både sølv og bronse i EM individuelt, samt at han har tatt hele tre EM for lag. Jensen ble både verdensmester og europamester i 2002. Under Sommer-OL 2004 i Athen ble han nummer 6 og under Sommer-OL 2008 i Beijing ble han nummer 12.

I verdenscupen har Jensen fire gull, tre sølv samt tre bronse.

I august 2008 vant han NM-sølv i skeet, bare slått av sølvvinneren i Sommer-OL 2008 i Beijing, Tore Brovold. 

## Referanser


## Eksterne lenker
*
Jón Páll Sigmarsson

**Jón Páll Sigmarsson** (født 28. april 1960, død 16. januar 1993) var en  strongman, styrkeløfter, kroppsbygger og vektløfter fra Island, som vant Verdens sterkeste mann tevlingen fire ganger (1984, 1986, 1988 og 1990). I 1984, ble Sigmarsson islandsk mester i kroppsbygging i +90-kilosklassen. Han holdt den skandinaviske junior-rekorden i markløft fra 1982 til 2003, da rekorden ble slått av islendingen Benedikt Magnússon.

Han hadde et kjent uttrykk: «det er ikke verdt å leve dersom du ikke kan ta markløft». Det brutalt ironiske med dette utsagnet, er at han falt død om som 32-åring mens han trente markløft.

To andre utsagn han var kjent for: «Jeg er ingen Eskimo, jeg er en Viking!», og: «det er ikke noe problem for Jón Páll».

## Strongman meritter
### Verdens sterkeste mann
* 1983 – 2.-plass
* 1984 – 1.-plass
* 1985 – 2.-plass
* 1986 – 1.-plass
* 1988 – 1.-plass
* 1989 – 3.-plass
* 1990 – 1.-plass

### «World Muscle Power Championship»
* 1985 – 1.-plass
* 1986 – 1.-plass
* 1987 – 1.-plass
* 1988 – 3.-plass
* 1989 – 1.-plass
* 1990 – 1.-plass
* 1991 – 1.-plass

### Europa's sterkeste mann
* 1983 – 3.-plass
* 1985 – 1.-plass
* 1986 – 1.-plass
* 1987 – 3.-plass
* 1988 – 2.-plass
* 1989 – 3.-plass
* 1990 – 4.-plass
* 1992 – 4.-plass

## Referanser


## Eksterne lenker

* 
* Hyllest til J.P.S: 

| colspan = 3 align = center | **[[Verdens sterkeste mann]]** 
|- 
| width = 30% align = center | Første:**[[Geoff Capes]]**
| width = 40% align = center | Første tittel (1984)
| width = 30% align = center | Neste:**Geoff Capes**
|- 
| width = 30% align = center | Forrige:**Geoff Capes**
| width = 40% align = center | Andre tittel (1986)
| width = 30% align = center | Neste:**-**
|- 
| width = 30% align = center | Forrige:**-**
| width = 40% align = center | Tredje tittel (1988)
| width = 30% align = center | Neste:**[[Jamie Reeves]]**
|- 
| width = 30% align = center | Forrige:**Jamie Reeves**
| width = 40% align = center | Fjerde tittel (1990)
| width = 30% align = center | Neste:**[[Magnús Ver Magnússon]]**
Dressed to Kill

***Dressed to Kill*** er det tredje studioalbumet fra hardrock gruppa Kiss. 

Det er produsert av presidenten i Casablanca Records, Neil Bogart, og utgitt i 1975. Albumet ble innspilt i Electric Lady Studios, New York. 

Albumet oppnådde gullplate 28. februar 1977, da det hadde blitt solgt over 500&nbsp;000 eksemplarer. Det ble utgitt i ny og remasteret utgave i 1997, sammen med de fleste andre av Kiss sine tidligere album.

Sporene «C'mon And Love Me» og «Rock and Roll All Nite» ble utgitt som singler. Ingen av dem klarte å stige høyt på listene før «Rock and Roll All Nite» ble utgitt som konsertopptak på det doble konsertalbumet Alive!.

## Sporliste
#«Room Service» (Paul Stanley) – 2:55 
#* Vokal: Paul Stanley 
#«Two Timer» (Gene Simmons) – 2:47 
#* Vokal: Gene Simmons 
#«Ladies in Waiting» (Simmons) – 2:31  
#* Vokal: Gene Simmons 
#«Getaway» (Ace Frehley) – 2:43 
#* Vokal: Peter Criss
#«Rock Bottom» (Frehley, Stanley) – 3:55 
#* Vokal: Paul Stanley 
#«C'mon and Love Me» (Stanley) – 2:55 
#* Vokal: Paul Stanley 
#«Anything for My Baby» (Stanley) – 2:32 
#* Vokal: Paul Stanley 
#«She» (Simmons, Stephen Coronel) – 4:06 
#* Vokal: Gene Simmons 
#«Love Her All I Can» (Stanley) – 2:40 
#* Vokal: Paul Stanley 
#«Rock and Roll All Nite» (Stanley, Simmons) – 2:46 
#* Vokal: Gene Simmons 

## Medlemmer
*Gene Simmons – bassgitar og vokal
*Paul Stanley – gitar og vokal
*Ace Frehley – gitar og vokal
*Peter Criss – slagverk og vokal

## Produksjonsteam
*Neil Bogart – produsent
*Dave Wittman – regissør
*George Lopez – assisterende regissør
*George Marino – CD-mastring
*Joseph Palamacco – remastring
Quetta

**Quetta** er en by i provinsen Balutsjistan i Pakistan. Byen ligger 1675 moh. og har ca.  innbyggere. Byen strategisk plassert med tanke på Afghanistan og at den afghanske motstandsbevegelsen har brukt byen som en base. Byens næringsliv omfatter blant annet tekstilindustri, næringsmidler og handel. Det bor omkring  Hazaraere som  flyktet fra Afghanistan til Britisk India, og som nå bor i Quetta.

## Galleri

Fil:Quetta at night 2.jpg|Quetta om natten
Fil:Quetta cantt.jpg
Fil:Quetta valley in Winter.jpg|Quettadalen om vinteren


## Eksterne lenker
*
Bill Kazmaier

**Bill Kazmaier** (født 30. desember 1953 i Burlington, Wisconsin) er en tidligere styrkeløfter og strongman fra USA.
Kazmaier spilte amerikansk fotball på universitetet fra 1973-1974, da han kuttet ut skolen for å satse fullt på styrkeløft.

I 1979, vant han det amerikanske mesterskapet (IPF) i styrkeløft. Det samme gjorde han i 1983. I 1981, ble Kazmaier den andre i verden til å ha klart over 300&nbsp;kg i benkpress i konkurranse. Den første var Jim Williams, som klarte 306.5&nbsp;kg i 1972. Kazmaier satte i 1981 verdensrekord sammenlagt i +125-kilosklassen med totalvekten 1,100 kg (2,425 lb), rekord inntil Brian Siders løftet 1102,5&nbsp;kg i 2004. 

Kazmaier vant Verdens sterkeste mann tre ganger (1980, 1981 og 1982). Etter disse seirene, ble han *ikke invitert* til å delta flere ganger før i 1988, hvor han endte som nummer to bak Jón Páll Sigmarsson. I 1989 endte han på fjerdeplass. De siste årene, har han vært kommentator på ESPN under WSM-sendingene.

## Referanser


## Eksterne lenker
* 
* Video av Kazmaier i WCW #1
* Video av Kazmaier i WCW #2

| colspan = 3 align = center | **[[Verdens sterkeste mann]]** 
|- 
| width = 30% align = center | Forrige:**[[Don Reinhoudt]]**
| width = 40% align = center | Første tittel (1980)
| width = 30% align = center | Neste:**Han selv**
|- 
| width = 30% align = center | Forrige:**Han selv**
| width = 40% align = center | Andre tittel (1981)
| width = 30% align = center | Neste:**Han selv**
|- 
| width = 30% align = center | Forrige:**Han selv**
| width = 40% align = center | Tredje tittel (1982)
| width = 30% align = center | Neste:**[[Geoff Capes]]**
Football Manager 2009

**Football Manager 2009** er navnet på 2009-utgaven av Football Manager-serien til Sports Interactive.

Spillet er den femte versjonen av spillserien (14. om man teller med Championship manager), utgitt i samarbeid med SEGA.
## Referanser
Dominique Manotti

**Dominique Manotti** (døpenavn **Marie-Noëlle Thibault**; født 24. desember 1942) er en fransk forfatter av kriminallitteratur.

Manotti er spesialist i 1900-tallets økonomiske historie, og har undervist blant annet ved Centre Expérimental de Vincennes og Université de Paris VIII Saint Denis.

Etter eget utsagn tilnærmer hun seg skriving av kriminallitteratur på samme måten som historisk forskning. Hennes romaner handler om økonomiske forbrytelser, både i strafferettslig og politisk forståelse. I 2008 ble hun belønnet med britiske Crime Writers Associations pris The International Duncan Lawrie Dagger for årets beste kriminalroman skrevet av en ikke-engelsktalende forfatter, for boken *Lorraine Connection*.

## Bibliografi
* *Sombre Sentier* (1995)
* *A nos chevaux* (1997) 
* *KOP* (1998)
* *Nos fantastiques années fric*, (2001)
* *Le corps noir* (2004)
* *Lorraine connection* (2006)

## Priser og utmerkelser
* Prix Sang d'Encre 1995, for *Sombre sentier*
* Trophées 813 2007, for *Lorraine connection*
* Duncan Lawrie International Dagger 2008, for *Lorraine Connection*

## Referanser


## Eksterne lenker
*
Mest offensive rytter (Tour de France)

Tittelen **Mest offensive rytter** er en pris i Tour de France. Den hyller ryttere som følger ånden til sykkelrittet, og setter farge på rittet ved å gå i brudd og skape spenning i feltet. 

En rytter blir kåret som den mest offensiv etter hver etappe, unntatt på tempoetapper. Vanligvis er det den rytteren som har ligget lengst i brudd som får prisen. Det kåres også en mest offensiv rytter totalt sett. I likhet med de andre konkurransene i rittet som sammenlagtkonkurransen og poengkonkurransen, må rytteren fullføre rittet for å bli kåret til rittets mest offensive rytter. Vinneren blir kåret av en jury.

I 1959 ble Gérard Saint den første som ble kåret til rittets mest offensive rytter, men tittelen ble ikke delt ut årlig før 1980. Det deles ikke ut en trøye i konkurransen, men vinneren etter hver etappe får sykle neste etappe med rødt startnummer med hvit skrift på trøyen, i stedet for det vanlige hvite med svart skrift. Vinneren blir hyllet på podiet etter hver etappe i likhet med etappevinneren og de ulike trøyeholderne, og sammenlagtvinneren får stå på podiet på Champs-Élysées i Paris.

## Vinnere (''Super-combatif'')

* 2025  Ben Healy
* 2024  Richard Carapaz
* 2024  Victor Campenaerts
* 2022  Wout van Aert
* 2021  Franck Bonnamour
* 2020  Marc Hirschi
* 2019  Julian Alaphilippe
* 2018  Daniel Martin
* 2017  Warren Barguil
* 2016  Peter Sagan
* 2015  Romain Bardet
* 2014  Alessandro De Marchi
* 2013  Christophe Riblon
* 2012  Chris Anker Sørensen
* 2011  Jérémy Roy
* 2010  Sylvain Chavanel
* 2009  Franco Pellizotti
* 2008  Sylvain Chavanel
* 2007  Amets Txurruka
* 2006  David de la Fuente
* 2005  Óscar Pereiro
* 2004  Richard Virenque
* 2003  Aleksandr Vinokurov
* 2002  Laurent Jalabert
* 2001  Laurent Jalabert
* 2000  Erik Dekker
* 1999  Jacky Durand
* 1998  Jacky Durand
* 1997  Richard Virenque
* 1996  Richard Virenque
* 1995  Hernan Buenahora
* 1994  Eros Poli
* 1993  Massimo Ghirotto
* 1992  Claudio Chiappucci
* 1991  Claudio Chiappucci
* 1990  Eduardo Chozas
* 1989  Laurent Fignon
* 1988  Steven Rooks
* 1987  Jean-François Bernard
* 1986  Bernard Hinault
* 1985  Maarten Ducrot
* 1984  Bernard Hinault
* 1983  Serge Demierre
* 1982  Régis Clère
* 1981  Bernard Hinault
* 1980  Christian Levavasseur
* 1977  Gerrie Knetemann
* 1976  Raymond Delisle
* 1974  Eddy Merckx
* 1973  Luis Ocaña
* 1972  Cyrille Guimard
* 1970  Eddy Merckx
* 1969  Eddy Merckx
* 1968  Roger Pingeon
* 1967  Désiré Letort
* 1966  Rudi Altig
* 1965  Felice Gimondi
* 1963  Rik Van Looy
* 1959  Gérard Saint

## Eksterne lenker
*http://inrng.com/2013/07/the-combativity-prize-tour-de-france/
Resveratrol

**Resveratrol** (C14H12O3) er et naturlig forekommende stoff. Det blir laget i planter for bekjempelse av infeksjoner, skader, stress samt UV-stråling.

Resveratrol eksisterer i druevin, andre vintyper, i røtter, frø samt stengel. I drueskinn finnes den høyeste konsentrasjonen.